มะเร็งตับแบ่งเป็นชนิดใหญ่ ๆ ได้กี่ชนิด
A. 2 ชนิด
B. 4 ชนิด
C. 3 ชนิด
D. 5 ชนิด
คำตอบได้แก่ A.  เพราะว่า มะเร็งตับแบ่งออกเป็น ๒ ชนิดใหญ่ๆ คือ

๑ ชนิดแรกคือ มะเร็งตับปฐมภูมิ คือเกิดจากเซลล์ต้นกำเนิดที่อยู่ในเนื้อตับจริงๆ ซึ่งในกลุ่มนี้เองมีสองชนิดใหญ่ๆ คือ hepatocellular carcinoma หรือ hepatoma และอีกชนิดคือมะเร็งของเซลล์ท่อทางเดินน้ำดี ที่เรียกว่า cholangiocarcinoma  

๒ ชนิดที่สองคือ มะเร็งที่มีต้นกำเนิดจากอวัยวะอื่นก่อนแล้วค่อยแพร่กระจายเข้าไปในตับ ซึ่งโดยมากก็จะเป็นจากลำไส้ ปอด เต้านม เป็นต้น

มะเร็ง ๒ ชนิดนี้วิธีการรักษาจะค่อนข้างต่างกัน เพราะความไวของเซลล์ต่อยาต่างกัน แต่โดยมากถ้าหมอบอกว่าเป็นมะเร็งตับ ส่วนใหญ่จะหมายถึงชนิดแรกคือ เกิดจากเซลล์ต้นกำเนิดในตับโดยตรงไม่ว่าจะเป็น hepatoma หรือ cholangiocarcinoma สามารถที่จะแพร่กระจายไปยังอวัยวะอื่นได้ ซึ่งถ้าเป็นแบบนี้จริงก็ถือว่าเป็นระยะที่ ๔ หรือระยะสุดท้าย มะเร็งที่เกิดจากเซลล์ต้นกำเนิดไม่ว่าจะเป็น hepatoma หรือ cholangiocarcinoma เมื่อถึงระยะนี้แล้วโอกาสที่จะรักษาให้หายขาดได้นั้นยากมาก แทบเรียกได้ว่าไม่ค่อยจะมีแต่ไม่ได้หมายความว่าผู้ป่วยจะต้องเสียชีวิตในเวลาอันรวดเร็วขึ้นอยู่กับว่าขณะนี้รอยโรคในตับรุนแรงมากน้อยขนาดไหนมากกว่า ถ้าผู้ป่วยจะเสียชีวิตก็มักจะเกิดจากภาวะตับวาย คือ มีรอยโรคในตับที่มากจนตับที่เหลืออยู่น้อยมากจนทำงานไม่ไหวนั่นแหละ มักจะไม่ได้เสียชีวิตจากรอยโรคที่อื่น วิธีการรักษามะเร็งตับระยะสุดท้ายมีจุดมุ่งหมายเพื่อประคับประคองเท่านั้น เป็นการลดความเจ็บปวดทรมานและให้ผู้ป่วยมีคุณภาพชีวิตดีที่สุดเท่าที่จะทำได้
ศัลยศาสตร์ (ศัลยศาสตร์) - Surgery,อายุรศาสตร์ (อายุรศาสตร์) - Internal Medicine